Trafic feroviar oprit temporar în zone din județele Mureș și Harghita după ce mai mulți copaci au căzut pe calea ferată
Traficul feroviar este oprit temporar duminică, între Toplița, județul Harghita, și Lunca Bradului, județul Mureș, pentru îndepărtarea copacilor căzuți pe calea ferată, două trenuri de călători fiind oprite în stații. După curățarea liniei și reînscrierea în circulație a celor două trenuri, se vor desfășura lucrările pentru înlocuirea firului de contact rupt și a altor componente avariate.